Səni atmaq istəmirəm - Leyla Əliyeva - modern.az
18 İyul 2014, 22:53 | ƏDƏBİYYAT
Səni atmaq istəmirəm - Leyla Əliyeva
Yazıçı-publisist Mahir Qabiloğlu Azərbaycan prezidentinin qızı, Heydər Əliyev Fondunun vitse-prezidenti Leyla Əliyevanın növbəti şeirinin tərcüməsini Modern.az saytına təqdim edib. “Səni atmaq istəmirəm” adlı şeiri oxucuların ixtiyarına veririk.
(Я не хочу тебя бросать)
Səni tərk etmək çətin!.. -
Mən bunu istəmirəm...
amma atıb gedəcəm
bu səddi yenməliyəm.
Məğlub olmaq üçünmü
Oyun oynadın? – Nədən?!
Bir sual et özünə -
Dərk et bunu dərindən...
Neyçin oyuna girdin?
Ağ bayraqla bitirdin.
Öncədən bilə-bilə,
Sən sonunu yetirdin.
Bunu bilirdin, əlbət,
Amma gözə almadın,
Zəfər ciddi addımdır,
Sən bunu anlamadın.
Yoxdur qalib! – Heç bunu
Gətirmə xəyalına.
Zəfər sözü çox yaddır
Bu oyunun adına...
Həyat elə həyatdır
Filimlərə aldanma
Bəs onda səbəb nədir
Təlaşa, həyacana?..
Gözlərinə baxıram –
Hislər, duyğular labüd...
Sanma gənc ürəkdədir
Bütün şübhə, tərəddüd...
İnanırdın sonunda
Hər halda gözləyirdin,
İnanmağınsa – nahaq...
Sonun axırı budur,
Belə də olmalıymış..!
Ən sona nöqtə qoyub
Yeni həyat başlamış...
İtirməksə çətindir,
Bunu mən də bilirəm
Çünki özüm bu yolu
Qarış-qarış gəlirəm...
“Bağışla” desəm sənə
Yüngüllük taparsanmı?
Ən duyğulu anında,
İtirdiyini duyub
Köksün üstə sıxdığın
Bu nazik əllərimi
Xahiş eləsəm səndən
Açıb buraxarsanmı?
“Sızıldama, ağlama!” –
Yox, ağlayan deyilsən..!
“Unut, yadından çıxart!” –
Unudan da deyilsən...
Xahiş edirəm, süzmə
Həsrətli gözlərinlə...
Yanaşı olanda da
Təkdin öz aləmində...
Az da olsa, əqlimi,
Başımdan eyləmişdin.
Səni mən Məcnun etdim;
Etirafda gecikdim..?
Lap boynuma alsam da,
günahımı – nə fayda?..
Günahlar silinəcək
gün üfüqdən baxanda...
Sən də qeyb olacaqsan,
Günahlarla birlikdə...
Təlaşlanma, yellənmə
qürubun yedəyində.
Mən sənə “yox!” deyirəm
“Yox” mövcud olmasa da...
Yolasa tək çıxıram
Həyacanlar sarsa da...
Aramızda uçurum –
Dərinliyi bir ümman.
Torpaq tökmə – bitişməz
Heç cəhd etmə, ay oğlan.
Kinim – oddan-alovdan..!
Arxasında bir inam...